منگچر : جوہان اٹ آئی ڈی نا دھماکہ اسہ بندغ اس زوال‘ ارٹ ٹھپی مسر۔ حوالی نا رد اٹ حبیب شاہ پنی ءُ بندغ اس تینا اُرا پھرانی آ سڑک آ بس تو او سڑک نا رہی آ شکبر گڑاس خنا تو اودے ہننگ کن اونا خڑک آ ہنا تو ہندا وخت آ دھماکہ مس ہراٹی حبیب شاہ ولد لعل شاہ قوم شہہ بنگلزئی زوال وخت اس کہ اونا مار ملک شاہ و ایلم نا مار سیفل شاہ ٹھپی مسر‘ واقعہ غان زرس مست ایس ایچ او لیویز تھانہ جوہان نا سواری ہموکان گدرینگاسس‘ گمان کننگک کہ تخریب کاری کن نادرست بندغ آک منچر تخاسر‘ مستی جاست پاست ہندی انتظامیہ کننگ اٹی ءِ۔
(آن لائن)
